
	Likumprojekts (grozījumi)
 Grozījumi Autopārvadājumu likumā
	Priekšlikums
Ārlietu ministrija ir izskatījusi Satiksmes ministrijas virzītos Grozījumus Autopārvadājuma likumā 25-TA-1072. Ņemot vērā, ka autotransporta pārvadājumus ar Krievijas Federāciju un Baltkrievijas Republiku regulē virkne divpusēju līgumu un ar grozījumiem plānots arī aizliegt, sākot ar 2027. gada 10. janvāri, regulāros un neregulāros starptautiskos pārvadājumus uz un no Krievijas Federācijas un  Baltkrievijas Republikas vai starptautiskos pārvadājumus tranzītā caur Latvijas Republikas teritoriju uz un no Krievijas Federācijas vai Baltkrievijas Republikas, Ārlietu ministrija, atbalstot grozījumu projekta mērķi, pirms projekta virzības aicina izvērtēt, kā grozījumu ieviešanu ietekmēs Latvijas Republikas saistības attiecībā uz noslēgtajiem divpusējiem nolīgumiem ar Krievijas Federāciju un Baltkrievijas Republiku. Tāpēc aicinām veikt plašāku izvērtējamu par ietekmi, kas izriet no pašreiz spēkā esošajām Latvijas saistībām iepretim Krievijai un Baltkrievijai.
Tāpat vēršam uzmanību arī uz to, ka saskaņā ar likuma “Par Latvijas Republikas starptautiskajiem līgumiem” 15.panta trešo daļu Ārlietu ministrija ir atbildīga par informēšanu par  starptautisko līgumu apturēšanu un izbeigšanu. Savukārt par starptautisko saistību ievērošanu atbilstoši katram no Latvijas noslēgtajiem divpusējiem līgumiem atbildīga ir tā ministrija, kas ar MK noteikumiem vai likumu noteikta par atbildīgo par šo starptautisko līgumu. Tādēļ arī aicinām noteikt atbildīgo iestādi par šo nolīgumu turpmāku darbību un informēt Ārlietu ministriju par tālāku rīcību saistībā ar šiem nolīgumiem.  

